Komlói Kistérség

Többcélú Önkormányzati Társulás

*7300 Komló, Városház tér 3.*

*Tel: 72/584-000 e-mail:* [*tarsulas@komlo.hu*](mailto:tarsulas@komlo.hu)

**H A T Á R O Z A T I K I V O N A T**

A Társulás Tanácsának 2023. szeptember 28-i ülésének jegyzőkönyvéből

*Tárgy: A Komlói Kistérség Többcélú Önkormányzati Társulás Társulási Megállapodásának módosítása*

**30/2023. (IX. 28.) sz. Tct. határozat**

A Társulás Tanácsa - az Elnök előterjesztésében a Pénzügyi és a Területfejlesztési Bizottság véleményének figyelembevételével – „*A Komlói Kistérség Többcélú Önkormányzati Társulás Társulási Megállapodásának módosítása”* című előterjesztést megvitatta és az alábbi határozatot hozza:

1. A Társulás Tanácsa a Komlói Kistérség Többcélú Önkormányzati Társulás Társulási Megállapodását az 1. sz. melléklet szerinti tartalommal jóváhagyja.
2. A Társulás Tanácsa a Komlói Kistérség Többcélú Önkormányzati Társulás Társulási Megállapodására vonatkozó módosító okiratot a 2. sz. melléklet szerinti tartalommal jóváhagyja.
3. A Társulás Tanácsa utasítja az Elnököt, hogy a Magyar Államkincstár Államháztartási Irodája felé a változásokat jelentse át.

3.) A Társulási Tanácsa felkéri a tagönkormányzatait, hogy a Komlói Kistérség Többcélú Önkormányzati Társulás Társulási Megállapodás módosítása című napirendet terjesszék a Képviselő-testületeik elé. Az Társulási Megállapodás módosításáról szóló határozati kivonatot 2023. október 31. napjáig megküldeni szíveskedjenek!

**Határidő: 2023. október 31.**

**Felelős: Polics József elnök**

**k.m.f.**

**Polics József**

**elnök**

1. **sz. melléklet**

**KOMLÓI KISTÉRSÉG TÖBBCÉLÚ ÖNKORMÁNYZATI TÁRSULÁS TÁRSULÁSI MEGÁLLAPODÁSA**

**2023.**



**………………………..**

**Polics József**

**elnök**

A Komlói Kistérség Többcélú Önkormányzati Társulás Magyarország Alaptörvénye 32. cikk (1) k. pontja és A Magyarország helyi önkormányzatairól szóló 2011. évi CLXXXIX. törvény (Mötv.) 87. §-ban kapott felhatalmazás alapján az önkormányzati feladat- és hatáskörének hatékonyabb, célszerűbb ellátása az alábbi módosításokkal egységes szerkezetbe foglalt megállapodást adja ki:

**I.**

**ÁLTALÁNOS RENDELKEZÉSEK**

1. A Társulás neve, székhelye:

**Komlói Kistérség Többcélú Önkormányzati Társulás**

**7300 Komló, Városház tér 3.**

2.) A Társulás tagjainak neve, székhelye, képviselője:

A Társulási Megállapodás 1. sz. melléklete tartalmazza a társulás tagjainak nevét, székhelyét és képviselőjét.

3.) A Társuláshoz tartozó települések lakosságszáma:

A Társulási Megállapodás 2. sz. melléklete tartalmazza a tagtelepülések lakosságszámát. A lakosságszámot az Mötv. 146. § (3) bekezdése alapján kell meghatározni.

4.) A Társulás önálló jogi személy, előirányzatai felett teljes jogkörrel rendelkező, önállóan gazdálkodó szerv, mely a Társulási Megállapodásban megállapított keretek között intézményt, vagy más szervezetet alapíthat. A gazdálkodási feladatok adminisztratív teendőinek elvégzésével Komló Város Önkormányzat Gazdasági Ellátó Szervezetét bízza meg, külön megállapodásban foglaltak alapján.

5.) A Társulás képviseletét a Társulás Elnöke látja el, akadályoztatása esetén a Társulás Tanácsa által választott alelnökök látják el a képviseletet.

6.) A Társulás vagyona felett tulajdonosként a Komlói Kistérség Többcélú Önkormányzati Társulás Tanácsa rendelkezik.

7.) A Társulás által alapított intézmények: Komló Térségi Családsegítő és Gyermekjóléti Szolgálat (továbbiakban: Családsegítő és Gyermekjóléti Szolgálat), Komló Térségi Integrált Szociális Szolgáltató Központ (továbbiakban: Szociális Szolgáltató Központ), Komlói Kistérség Többcélú Önkormányzati Társulás Szilvási Bölcsőde (továbbiakban: Szilvási Bölcsőde), melynek valamennyi alapítói joga a Társulás Tanácsát illeti meg. A Társulás által alapított intézményeket a 3. számú melléklet tartalmazza.

8.) E megállapodásban meghatározott önkormányzati feladatok ellátásában a Társulás települései együttműködnek.

**II.**

**A TÁRSULÁS CÉLJA ÉS FELADATA**

A Társulás célja az önkormányzati önállóság fejlesztésének elősegítése, a térség települései együttműködésének előmozdítása, valamint a térség érdekeinek a településfejlesztési fórumokon való képviselete. Komló és térsége települései, helyi önkormányzatai együttműködésének, összefogásának szervezése, összehangolása, a térség halmozottan hátrányos helyzetéből adódó infrastrukturális gazdasági és társadalmi lemaradások csökkentése, a táj egészének és a természeti és épített környezetének a védelme, a térségi lemaradások csökkentése, a térségi fejlesztési programok megvalósítása. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok alábbi feladatait, hatásköreit:

* gazdasági és területfejlesztési feladatok
* tanácsadás, rendezési tervek koordinálása, pályázatfigyelés
* szakmai oktatás, pályázat készítése,
* város- és községgazdálkodási szolgáltatás,
* családsegítés, gyermekjóléti alapellátás,
* szociális alapellátás:
  + idősek nappali ellátása,
  + demens betegek nappali ellátása
  + házi segítségnyújtás,
  + jelzőrendszeres házi segítségnyújtás,
  + étkeztetés,
  + szociális szakellátás,
  + családok átmeneti otthona,
  + hajléktalanok átmeneti szállása,
* belső ellenőrzés,
* informatikai szolgáltatás,
* tűz- és munkavédelem,
* közművelődési feladatok - Közkincs kerek-asztal,
* sport- és ifjúsági feladatok,
* gyermekek napközbeni ellátása (bölcsőde),
* gyepmesteri feladatok ellátása.

E pontban meghatározott feladatellátása során:

* szakmai és komplex program előkészítő,
* javaslattevő,
* programmenedzselő,
* koordináló,
* döntést hozó, a döntések végrehajtását figyelemmel kísérő és végrehajtó tevékenységet folytat.

**III.**

**A TÁRSULÁS RÉSZLETES FELADATAI**

**Területfejlesztési feladatok**

A Társulás összehangolja a társulás tagjai és a térség területén működő gazdasági szervezetek területfejlesztési elképzeléseit:

1.) Koordinálja a térségben működő társulások és más – a területfejlesztésben érdekelt – szervezetek együttműködését, együttműködik az állami és civil szervezetekkel.

2.) Pályázatot nyújthat be a térség fejlesztéséhez kapcsolódó források igényléséhez.

**Egészségügyi feladatok**

1.) Fogászati ügyeleti ellátás biztosítása a Pécsi Tudományegyetem Klinikai Központjával és a Pécs Megyei Jogú Város Önkormányzatával megkötött feladat-ellátási szerződés alapján a Társuláshoz tartozó tagönkormányzatok területén élő lakosok részére.

**Szociális és gyermekjóléti feladatok**

1.) A Társulás Tanácsa megalapította a Szociális Szolgáltató Központ, valamint a Családsegítő és Gyermekjóléti Szolgálat intézményeit 2007. január 1. napjával.

A Társulás Tanácsa által 2010. július 1. napjával megalapításra került a Szilvási Bölcsőde.

Ezekben az intézményekben biztosítja a szociális alap- és szakellátást, valamint a gyermekek napközbeni ellátását a társulás valamennyi tagönkormányzata részére.

A család és gyermekjóléti szolgálat keretében ellátja a gyermekek védelméről és a gyámügyi igazgatásról szóló 1997. évi XXXI. törvény 39-40. §-ai, valamint a szociális igazgatásról és a szociális ellátásokról szóló 1993. évi III. törvény 64. §-a szerinti feladatokat a Társulás közigazgatási területén található közös önkormányzati és polgármesteri hivatalok részére.

A család- és gyermekjóléti központ útján ellátja a család- és gyermekjóléti szolgálat feladatait, a járásszékhely településen külön szakmai egységben, illetve a Gyvt. 39. § (3a) bekezdése és 40/A. §-a szerinti feladatokat, továbbá a közvetítői tevékenységet is a Komlói járás közigazgatási területére kiterjedően.

2.) Fenti intézmények alapítói jogokkal felruházott irányító szerve a Társulás Tanácsa, az összes irányítói jogot a Társulás Tanácsa gyakorolja felettük.

3.) A Társulás Tanácsa felhatalmazta Komló Város Önkormányzat Képviselő-testületét, hogy a személyes gondoskolást nyújtó ellátásokról, illetve a gyermekjóléti alapellátásokról, és azok igénybevételéről, valamint a fizetendő térítési díjakról rendeletet alkosson - a szociális törvény 92. § (2) bekezdés¸ illetve a gyermekek védelméről és a gyámügyi igazgatásról szóló 1997. évi XXXI. törvény előírásai figyelembe vételével.

4.) Megállapodás útján ellátott feladatok:

* A *Szent Borbála Otthon Nonprofit Közhasznú Kft*. által működtetett időskorúak ápolást, gondozást nyújtó otthonában (7300 Komló, Liliom u. 9.) a Társulás közreműködésével elhelyezést biztosítanak. A Társulás tagjai e feladatellátás alapelveként rögzítik, hogy kizárólag az igénylő lakhelye szerint illetékes tagönkormányzat képviselő-testületének beutaló határozatával, a feladatellátó intézmény beutalási rendszere szerinti eljárás alapján biztosítható ellátás, amennyiben az illetékes képviselő-testület a szükséges többletfedezetet a Társulás részére biztosítja, mely a Szent Borbála Otthon Nonprofit Közhasznú Kft. által működtetett idősek otthona normatív támogatás feletti költségeit csökkenti.
* A *Szent Borbála Otthon Nonprofit Közhasznú Kft*. által fenntartott Családok Átmeneti Otthona (7300 Komló, Pécsi út 42.) intézményben megszervezi a krízishelyzetbe került családok elhelyezését. A Társulás hozzájárul a Családok Átmeneti Otthona intézményének működtetési költségeihez, a társulás tagönkormányzata állandó lakosának elhelyezése esetén. A hozzájárulás mértéke az intézmény fenntartási költsége, a normatív hozzájárulás és a saját bevétel feletti rész egy főre jutó hányada. A hozzájárulás megfizetését csak az érintett tag önkormányzat köteles biztosítani.
* A gyermekek napközbeni ellátása az *Aprajafalva Családi Napközi*-ben (7300 Komló, Attila u. 50/D).

5.) A Társulás megszervezi és koordinálja a szociális étkeztetést azokon a településeken, amelyeken ezt önállóan nem tudják biztosítani.

6.) A Társulás a szociális intézmények támogatására pályázatot nyújthat be.

7.) A Társulás látja el a szociális feladatok tekintetében Társulásba belépett társult önkormányzatok esetén az irányítási feladatokat.

8.) A Társulás szervezi a Társulás tagjai intézményei szakmai tevékenységének mérését, értékelését és ellenőrzését. A szakmai felügyeletet a Családsegítő és Gyermekjóléti Szolgálat, a Szociális Szolgáltató Központ, valamint a Szilvási Bölcsőde tekintetében Komló Város Önkormányzata jegyzője látja el.

9.) A Társulás térségi adatbázist hoz létre.

10.) A használatba adott vagyon feletti rendelkezési jog:

Az épületek és berendezéseiknek tulajdonjoga Komló Város Önkormányzatáé a komlói székhely tekintetében. (7300 Komló, Kossuth L. u. 103.; 3605/1/A/6 hrsz.)

A Szászvári mikro-körzet tekintetében az épületek és berendezések tulajdonjoga a Szászvár Nagyközség Önkormányzatáé. (7349 Szászvár, Bányász tér 1.; 676 hrsz.)

Az épületek és berendezéseiknek tulajdonjoga az Egyházaskozári mikro-körzet tekintetében az Egyházaskozári Önkormányzaté. (7347 Egyházaskozár, Fő tér 9.; hrsz. 181/2)

Az intézmény a rendelkezésre álló vagyontárgyakat a feladatok ellátására szabadon használhatja, de nem idegenítheti el, és nem terhelheti meg azokat. A használatba adott vagyonnal kapcsolatos helyi rendelkezéseket a 32/1995. (VII.06.) Kth. sz. Ökr. rendelet tartalmazza a Komlói székhely tekintetében.

Az ingó és ingatlan vagyont Komló Város Önkormányzata, Egyházaskozár Önkormányzata a feladat-ellátásához leltár szerint biztosítja.

**Ellenőrzési feladatok**

Komló Város Önkormányzat belső ellenőrzési egysége ellátja a társult önkormányzatoknál a belső ellenőrzési feladatokat. A belső ellenőrzési tevékenység során szabályszerűségi, pénzügyi, rendszer- és teljesítmény-ellenőrzéseket, informatikai rendszerellenőrzéseket végeznek. A belső ellenőrzési feladat a társulás által kötelezően vállalt közszolgálati tevékenység.

A belső ellenőrzés független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje. A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet kockázatkezelési, ellenőrzési és irányítási eljárásainak hatékonyságát.

Komló Város Önkormányzat belső ellenőrzési egysége a társult önkormányzatok vonatkozásában ellenőrzést végez a képviselő-testület hivatalánál és az önkormányzat működésével kapcsolatos feladatokra vonatkozóan, ellenőrzést végezhet a helyi önkormányzat felügyelete alá tartozó költségvetési szerveknél, a helyi önkormányzat többségi irányítást biztosító befolyása alatt működő gazdasági társaságoknál, közhasznú társaságoknál, a vagyonkezelőknél, valamint a helyi önkormányzat költségvetéséből céljelleggel juttatott támogatások felhasználásával kapcsolatosan a kedvezményezett szervezeteknél is.

Komló Város Önkormányzat belső ellenőrzési egysége:

* Elkészíti és aktualizálja a Társulás önkormányzataira vonatkozó Belső ellenőrzési kézikönyvet.
* Kidolgozza a társult önkormányzatok éves ellenőrzési terveit (éves és stratégiai ellenőrzési tervek), kockázatelemzési módszerek alapján és soron kívüli ellenőrzések figyelembevételével.
* Elkészíti és végrehajtja az ellenőrzési programot és a kapcsolódó dokumentumokat.
* Kiválasztja az ellenőrzési módszereket.
* Következtetéseket és ajánlásokat dolgoz ki, elkészíti az ellenőrzési jelentést.
* Nyomon követi az intézkedéseket, utóvizsgálatot végez.
* Elkészíti az éves ellenőrzési és éves összefoglaló ellenőrzési jelentéseket.
* A belső ellenőr ellenőrzési tevékenységen kívül más tevékenység végrehajtásába nem vonható be.

**Munka és tűzvédelmi feladatok**

1.) A Komlói Kistérség Többcélú Önkormányzati Társulás a Komlói Kistérség Többcélú Önkormányzati tagönkormányzatai, és azok meghatározott intézményeit érintő tűz-és munkavédelmi feladatok ellátásáról a beszerzési eljárás lefolytatásának eredményeként a vállalkozóval megkötött szerződés útján gondoskodik.

2.) Írásba foglalja a munka- és tűzvédelmi eljárással kapcsolatos feladatokat.

3.) Igény szerint elkészíti a munka- és tűzvédelmi eljárással kapcsolatos tájékoztatót, beszámolót.

4.) Pályázati lehetőségek figyelemmel kísérése és benyújtása a Társulás nevében.

**Informatikai feladatok**

1.) A Társulás Kistérségi Irodájának jogutódjaként a Komlói Közös Önkormányzati Hivatal a Társulás önkormányzatainál összehangolja az informatikai tevékenységet és szolgáltatásokat, összehangolja az informatikai rendszer fejlesztését és működtetését.

2.) A Társulás önkormányzatainál lévő informatikai rendszert működteti.

1. A pályázati lehetőségeket figyelemmel kíséri, és a pályázatot benyújtja a Társulás nevében.

**Közművelődési feladatok**

1.) A Társulás területén a közművelődési feladatok közös megszervezése.

2.) A közművelődési feladatok térségi ellátásához pályázatok benyújtása.

3.) Közkincs Kerekasztal működtetése a Komló Város Önkormányzat Közösségek Háza és Színház Művelődési Központ szervezésében.

4.) A Közkincs Kerekasztal térségi települései művelődési és művészeti értékeit, rendezvényeit, kezdeményezéseit megismerik és megismertetik.

**Intézmények**

1.) A Társulás feladat- és hatásköreinek ellátása érdekében költségvetési intézményt tart fenn, gazdálkodó szervezetet alapíthat, működtethet, kinevezi vezetőit.

2.) A kinevezési jogkört a Társulás Tanácsa, az egyéb munkáltatói jogkört a Társulás elnöke gyakorolja.

3.) A feladat ellátásáról a települési önkormányzatok képviselő-testületei a Társulással külön megállapodást kötnek.

4.) A megállapodásban meg kell jelölni, hogy a Társulás feladatát mely intézmény útján látja el.

5.) A Társulás általános rendjétől eltérő feladatellátás módjáról a Társulás és a tagok külön megállapodásban rendelkeznek.

6.) A Társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértéke, teljesítésének módja:

6.1.) A Társulás a tagokat a Társulás fenntartásával és működtetésével kapcsolatos költségekről, a képviselő-testület pénzügyi hozzájárulása felhasználásának alakulásáról a mindenkori éves zárszámadás keretében készített beszámoló útján tájékoztatja. A tervezett és a tényleges adatok alapján elszámolható pénzügyi hozzájárulás között – esetlegesen – keletkező különbözetet a Társulás és a tagönkormányzat társulási határozatban foglaltak szerint egymás között rendezi. Az egyes tagokat terhelő pénzügyi hozzájárulás összege évente kerül megállapításra - tagdíj formájában - a költségvetés elfogadásával egy időben, amelyről a Társulás Tanácsa határozatban dönt. A Társulás tagönkormányzatainak képviselő-testületei költségvetési rendeletükben fogadják el a tagdíj mértékét.

6.2.) Az egyes képviselő-testületek a részükre megállapított pénzügyi hozzájárulást tárgyév január, február havi összegét február utolsó napjáig, majd ezt követően március hónaptól havonta előre, minden hónap 15. napjáig a Társulás 50800142-11068051 pénzforgalmi jelzőszámú számlájára történő átutalással teljesítik.

**Sport- és Ifjúsági feladatok**

1.) A Komlói Kistérség 21 tagönkormányzata részvételével a sport- és ifjúsági élet szervezése, rendezvények bonyolítása, koordinálása.

2.) Segíti a térségi települések sportértékeinek, sporthagyományainak feltárását, megismertetését, gondoskodik azok gazdagításáról.

3.) A térségi sport- és ifjúsági pályázatok benyújtása.

4.) Kiemelt figyelmet fordít a térségben működő sportszervezetek társadalmi kapcsolat rendszerének, érdekérvényesítésének, az egymás közötti kapcsolatok kiépítésének és fenntartásának segítésére.

5.) A sport- és ifjúsági rendezvények támogatása a köznevelési intézmények bevonásával.

**Gyepmesteri feladatok**

# A Társulás a jogszabályban foglalt (a jelenleg hatályos jogszabály: Az állatok védelméről és kíméletéről szóló 1998. évi XXVIII. törvény (továbbiakban: Ávtv.) 48/A. § (3) bekezdése alapján, valamint a 785/2021. (XII. 27.) Korm. rendelet alapján) gyepmesteri feladatok ellátását és a gyepmesteri telep üzemeltetését a Komló Város Önkormányzat Városgondnoksága intézménnyel kötött feladat-ellátási megállapodás útján látja el.

A társulás szolgáltatásai igénybevételének a társulás által meghatározott feltételei:

A társulás szolgáltatásait a tagönkormányzatok azonos feltételekkel veszik igénybe.

**IV.**

**A TÁRSULÁS TAGSÁGI VISZONYAI, SZERVEZETE**

**A tagsági jogviszony keletkezése**

1.) A tagok a Társulási Megállapodás aláírásával annak tartalmát elfogadják és vállalják, hogy a Társulás munkájában tevékenyen részt vesznek. A Társuláshoz csatlakozni január 1. napjával és július 1. napjával lehetséges. A Társuláshoz való csatlakozásról, a csatlakozás tervezett időpontjától legalább 6 hónappal megelőzően kell dönteni, a csatlakozó település döntéséről pedig 30 napon belül írásban értesíteni kell a Társulás Tanácsát.

2.) A Társulásban résztvevő települések képviselő-testületei minősített többséggel hozotthatározattal mondják ki a Társulásban való részvételüket.

3.) A tagsági viszony a települési önkormányzat képviselő-testületének határozata alapján jön létre és szűnik meg. Új tag felvételekor (a társuláshoz történő csatlakozáskor) a Társulási Megállapodás módosítása szükséges, melyhez szükséges a társulásban részt vevő önkormányzatok képviselő-testületei mindegyikének minősített többséggel hozott határozata.

4.) A Társulásban az önkormányzatot a képviselő-testület által delegált tag képviseli. A delegált tag helyettesítésének rendjéről a képviselő-testület rendelkezik.

5.) A képviselő-testület által delegált tag évente egy alkalommal beszámol a képviselő-testülete részére a Társulás működéséről.

**A tagsági jogviszony megszűnése**

1.) A Társulásból bármelyik résztvevő, a képviselő-testület kilépésre vonatkozó határozata megküldésével az év végén kiválhat.

2.) A kilépésre vonatkozó határozatot legalább 6 hónappal a kilépést megelőzően kell a Társulás képviseletét ellátó személynek írásban bejelenteni.

3.) A társulási tagság megszűnik,

* ha a település megszűnik, összeolvad vagy egyesül,
* jogszabályban előírt rendelkezés folytán,
* ha a Társulás Tanácsa a Társulás megszűnését kimondja, s azt a Társulást képező települések képviselő-testületei megerősítik határozatukkal,
* Társulás Tanácsa minősített többséggel felmondja.

4.) Nem szüntethető meg a tagság mindaddig, amíg az a tag, amely visszatérítendő támogatásban részesült, a visszafizetési kötelezettségét, vagy a Társulás felé fennálló egyéb kötelezettségét nem teljesíti.

5.) Tag kizárása

* A Társulás Tanácsa minősített többséggel dönt a Társulásból történő kizárásról, amennyiben bármely tag a Társulás működését ellehetetleníti, vagy megakadályozza.
* A Társulás Tanácsa kizárhatja azonnali hatállyal azon tagját, aki a Társulási Megállapodás jóváhagyásához, módosításához szükséges képviselő-testületi döntését a Társulás Tanácsának határozatában meghatározott határidőig nem hozza meg.

**V.**

**A TÁRSULÁS SZERVEI**

A Társulás Tanácsa

A Társulás Elnöksége

A Társulás Elnöke

A Társulás Alelnökei

A Társulás Bizottságai

**VI.**

**A TÁRSULÁS TANÁCSA**

A Társulás döntést hozószerve a Társulás Tanácsa. A Társulás Tanácsát a Társulás tagjai által delegált tagok alkotják. A Társulás Tanácsában minden tag egy teljes értékű szavazattal rendelkezik. A Társulás Tanácsa döntéseit határozattal hozza.

**A TÁRSULÁS ELNÖKSÉGE**

1.) A Társulás Elnöksége háromtagú. A Társulás Elnökségének vezetője az elnök, tagjai a két alelnök.

2.) A Társulás Elnökét a Társulás Tanácsa saját tagjai sorából, az önkormányzati ciklus idejére választja meg. A Társulás Elnöke szervezi a Társulás munkáját.

3.) A Társulás Elnökségének ülését a Társulás Elnöke vezeti. Az Elnökség feladatait a Társulás Elnöke osztja ki, rendelkezik a felelősökről és a határidőkről.

4.) A Társulás bankszámlája felett a Társulás Elnöke teljes jogkörrel önállóan, a két alelnök együttesen rendelkezik.

**A TÁRSULÁS ELNÖKE**

1.) A Társulást a Társulás Elnöke képviseli.

2.) A Társulás Elnökét a Társulás Tanácsa saját tagjai sorából, az önkormányzati ciklus idejére, illetve képviseletre az új elnök megválasztásáig választja meg. A Társulás Elnöke szervezi a Társulás munkáját.

3.)A Társulás Elnöke tagja a Társulás Tanácsának, határozathozatal, döntéshozatal szempontjából tagnak tekintendő.

4.) A Társulás Elnökének feladata:

* képviseli a Társulást,
* ellátja a kötelezettségvállalási, utalványozási, kiadmányozási jogosítványt,
* előkészíti, összehívja és vezeti a Tanács üléseit,
* érvényt szerez az SZMSZ szabályainak,
* elkészítteti a Társulás működéséhez szükséges szabályzatokat.

**A TÁRSULÁS ALELNÖKEI**

A Társulás Tanácsa – a Társulás Elnökének javaslata alapján - az önkormányzatok választási ciklusának idejére a saját tagjai sorából két alelnököt választ.

A Társulás Tanácsának tagönkormányzatai több mint felének igen szavazata szükséges az alelnök megválasztásához.

**A TÁRSULÁS TANÁCSÁNAK BIZOTTSÁGAI**

1.) A Társulás Tanácsa előkészítő, szervező, javaslattevő és ellenőrzési hatáskörrel ágazati, szakmai és eseti bizottság létrehozásáról dönt.

2.) A bizottság elnökét és tagjainak több mint felét a tanács tagjai közül kell megválasztani. A Társulás Elnöke és az alelnökök bizottságnak nem lehetnek tagjai, a bizottsági elnök más bizottságnak nem lehet tagja.

3.) A Társulás Tanácsának tagját legfeljebb két bizottság tagjának lehet megválasztani.

4.) A bizottságok elnökeit és tagjait díjazás nem illeti meg a bizottságban végzett munkájukért. A Társulás Elnöke írásban engedélyezheti az indokolt és igazolt költségek megtérítését.

5.) A bizottságok előkészítik a Társulás Tanácsának döntéseit, ellenőrzik a döntések végrehajtását.

6.) A bizottság tevékenységi körébe tartozó ügyben előterjesztés csak a bizottság véleményezésével nyújtható be.

7.) A döntéshozatalból kizárt az a bizottsági tag, akit, vagy akinek hozzátartozóját személyesen érinti az ügy.

8.) A személyes érintettséget a tag köteles bejelenteni.

9.) A bizottság összehívásáról a bizottság elnöke gondoskodik.

10.) A bizottság elnöke, amennyiben területfejlesztéssel kapcsolatos téma kerül megvitatásra, köteles meghívni a tanácskozási és konzultációs joggal rendelkező szervezeteket.

11.) A Társulás Tanácsa az alábbi bizottságokat hozza létre:

* Humánszolgáltató Bizottság
* Pénzügyi és Területfejlesztési Bizottság

12.) A Társulás Tanácsa választja a bizottság tagjait és elnökét.

13.) A bizottságok hatásköreit, létszámát és személyi összetételét az SZMSZ melléklete tartalmazza.

14.) A Bizottság működésére – e fejezetben foglalt eltérésekkel – a Társulás Tanácsának működésére vonatkozó szabályok az irányadók.

**VII.**

**A társulási szervek működése**

**A Társulás Tanácsának ülései**

1.) A Társulás tagjainak a száma: az 1. sz. mellékletben meghatározott 21 önkormányzat.

2.) A Társulás Tanácsa a Társulás döntéshozó szerve.

3.) A Társulás önálló jogi személy. A társulási feladat- és hatáskörök a Társulás Tanácsát illetik meg. A Tanács feladatai és hatáskörei a Társulás Elnökségére átruházhatók.

A Társulás Tanácsa hatásköréből nem ruházható át:

* minősített döntést igénylő kérdések,
* kinevezések, megbízatások adományozása, visszavonása,
* intézmény alapítása, átszervezése, megszüntetése,
* a jogszabály szerint át nem ruházható hatáskörök.

4.) A Társulás Tanácsa rendes üléseit szükség szerinti számban, de évente legalább 6 alkalommal tartja a Komlói Közös Önkormányzati Hivatal nagytermében.

5.) A Társulás Tanácsa rendes üléseit a Társulás Elnöke hívja össze. A Társulás Elnökének akadályoztatása esetén az alelnökök jogosultak az ülés összehívására. Együttes akadályoztatásuk esetén az ülést a korelnök hívja össze. Az ülés meghívóját és az előterjesztéseket a Társulás Tanácsa tagjainak, az SZMSZ-ben meghatározott tanácskozási és konzultációs joggal rendelkező meghívottaknak, továbbá a részvételi joggal jelenlévőknek olyan időpontban kell megküldeni, hogy az ülés előtt legalább 3 nappal megkapják.

6.) A Tanács Elnöke rendkívüli ülést köteles összehívni a tagok 1/3-ának, illetve valamely bizottság írásbeli kezdeményezésére, a napirend megjelölésével.

7.) A Tanács Elnöke - a Baranya Megyei Kormányhivatal vezetője kezdeményezésére - köteles a Társulás Tanácsa ülésének összehívására.

8.) A Társulás Tanácsa üléseire meg kell hívni a Társulás Tanácsának tagjait, akik szavazati joggal vesznek részt a Társulás Tanácsa ülésein, továbbá a tanácskozási joggal részt vevő Komlói Közös Önkormányzati Hivatal jegyzőjét.

13.) Egyes napirendhez esetenként külön szakértők és egyéb részvevők is meghívhatók. Az eseti meghívottak is tanácskozási joggal vesznek részt a Társulás Tanácsának ülésén. Tanácskozási joggal azokat kell meghívni, akik jelenlétét a jogszabály kötelezővé teszi, illetve akinek a meghívását a napirendi pont megtárgyalása indokolttá teszi. A napirend tárgyalásához szükséges szakmai előterjesztő meghívásáról az elnök minden esetben gondoskodni köteles.

**A TÁRSULÁS TANÁCSÁNAK DÖNTÉSHOZATALA**

1.) A Társulás Tanácsának ülései fő szabályként nyilvánosak.

2.) A Társulás Tanácsának ülései nyilvánosak. A nyilvános ülésen a hallgatóság az ülés rendjét nem zavarhatja. Az ülés rendjének fenntartása, biztosítása az elnök feladata. A hallgatóság számára az elnök megadhatja a hozzászólás jogát, amennyiben a hozzászólás az ülés rendjének fenntartását veszélyezteti, az elnök jogosult a szó megvonására, indokolt esetben az ülés félbeszakítására.

A Tárulás Tanácsa zárt ülést tart választás, kinevezés, felmentés, vezetői megbízatás adása, visszavonása, fegyelmi eljárás megindítása és állásfoglalást igénylő személyi ügy tárgyalásakor – ha az érintett nem egyezik bele a nyilvános tárgyalásba.

A Társulás Tanácsa zárt ülést rendelhet el vagyonáról való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene.

3.) A Társulás Tanácsának döntése: határozat formájában történik.

4.) A Társulás Tanácsának tagjai egy szavazattal rendelkeznek.

* A Komló Város Önkormányzata képviseletében a tagönkormányzat delegáltja a Társulás Tanácsa ülésén az átadott szociális intézményekkel kapcsolatos döntéseknél a költségvetés arányában rendelkezik szavazati joggal.

5.) A Társulás Tanácsa akkor határozatképes, ha az ülésen a szavazati joggal rendelkező tagok több mint a fele (11 fő) jelen van és az általuk képviselt települések lakosságszáma meghaladja a többcélú kistérségi társulást alkotó települések lakosságszámának egyharmadát.

6.) A határozatképtelenség okából elmaradt társulási ülés, az SZMSZ rendelkezései szerint megváltoztatott napirenddel is összehívható.

7.) A határozathozatalhoz a jelenlévő képviselők több mint a felének egybehangzó igen szavazata szükséges, amely annyi tag igen szavazatát jelenti, ami eléri az általuk képviselt település lakosságszámának egyharmadát. Szavazategyenlőség esetén a Társulás Elnöke vagy az őt képviselő személy szavazata dönt.

8.) Minősített többség szükséges a Társulás Tanácsa döntésekor az alábbi esetekben:

* A Társulás szervezeti és működési szabályzatának elfogadása, módosítása,
* a Társulás költségvetésének elfogadásához, módosításához, a zárszámadás elfogadásához,
* a kistérség fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,
* zárt ülés elrendeléséhez: a vagyonával való rendelkezés és általa kiírt pályázat tárgyalásakor, ha a nyilvános tárgyalás üzleti érdeket sértene,
* sürgősségi indítványhoz,
* az egyhangú döntést igénylő kérdésekben, amennyiben az egyhangúság nem valósult meg, 30 napon belül megismételt ülésen történő döntéshez,
* a hatáskörébe utalt választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása,
* abban az ügyben, amit a szervezeti és működési szabályzat meghatároz
* a Tanács tagjának kizárásához.

9.) A Minősített többségű döntéshez a Tanács legalább 11 tagjának „igen” szavazata szükséges, amely eléri a Társulásban részt vevő tagok képviselt települések lakosságszámának a felét.

10.) A döntéshozatalból kizárt az a tag, vagy képviselője, akit, vagy akinek hozzátartozóját az ügy érinti. Az érintettséget a tag köteles bejelenteni.

11.) A döntésből kizárt tagot a jelenlét szempontjából figyelembe kell venni, nevét a jegyzőkönyvben külön fel kell tüntetni.

12.) A Társulás Tanácsa döntéseit nyílt vagy titkos szavazással hozza.

13.) A nyílt szavazás kézfelemeléssel történik.

14.) A Társulás Tanácsa személyi ügyekben titkos szavazást tart, ha bármely tag vagy az érintett ezt indítványozza, és a Társulás Tanácsa minősített többséggel ezt ügyrendi kérdésként jóváhagyja. A titkos szavazás lebonyolítása háromtagú eseti bizottság feladata.

17.) A szavazás rendje:

* A Társulás Elnöke az előterjesztésben szereplő és a vita során elhangzott határozati javaslatot egyenként megszavaztatja.
* A beérkezés sorrendjében előbb a módosító, majd az eredeti javaslatok felett kell dönteni.
* A feltett elnöki kérdésre történő szavazás sorrendje: először az igennel, majd a nemmel válaszolók, végül tartózkodók.
* A szavazás eredményének megállapítása után a Társulás Elnöke kihirdeti az eredményt.

17.) A Társulás Tanácsának határozatait külön-külön – a naptári év elejétől kezdődően – folyamatos sorszámmal és évszámmal kell ellátni és következők szerint:

Komlói Kistérség Többcélú Önkormányzati Társulás Tanácsának

……………/………év (……hó……nap) számú Tct. határozata.

**VIII.**

**A TÁRSULÁS TANÁCSÁNAK FELADATA ÉS HATÁSKÖRE**

A Társulás által alapított és fenntartott Szociális Szolgáltató Központ, Családsegítő és Gyermekjóléti Szolgálat, valamint Szilvási Bölcsőde alapítói és irányítási joga magában foglalja az alábbiakat:

1. az intézmény alapítójaként és irányítójaként köteles biztosítani az intézmény folyamatos működésének feltételeit,
2. gondoskodik a települési önkormányzatok támogatása megállapításáról,
3. személyes gondoskodást nyújtó szociális intézménynél meghatározza az intézményi térítési díjat,
4. ellenőrzi az intézmény működésének törvényességét, a gesztor önkormányzat közreműködésével,
5. jóváhagyja az intézmény szervezeti és működési szabályzatát, szakmai programját, valamint a szakosított ellátást nyújtó intézmény esetében a házirendet,
6. ellenőrzi és évente egy alkalommal értékeli a szakmai munka eredményességét – a megbízott gesztor önkormányzaton keresztül,
7. gondoskodik a szakemberek képzéséről, továbbképzéséről,
8. az intézmény vezetője tekintetében gyakorolja a munkáltatói jogokat,
9. gondoskodik az érdekképviseleti fórum megalakításáról,
10. szolgáltatástervezési koncepciót készít az általa működtetett szociális szolgáltatások és intézmények vonatkozásában,
11. ha működés ellenőrzése során jogszabálysértést tapasztal, gondoskodik annak megszüntetéséről,
12. a települési önkormányzatok képviselő-testületeit a határozati kivonattal értesíti az intézmény működését érintő döntésekről,
13. az intézmény szakmai felügyeletét ellátó gesztor önkormányzattal kapcsolatot tart.

**IX.**

**KOMLÓI KÖZÖS ÖNKORMÁNYZATI HIVATAL**

1.) A Társulás jelen Társulási Megállapodásában vállalt tevékenységek, feladatok megszervezését és végrehajtását a Komlói Közös Önkormányzati Hivatal és Komló Város Önkormányzata látja el.

2.) Komlói Közös Önkormányzati Hivatal feladata:

* A Társulás Tanácsa döntéseinek előkészítése, végrehajtása, a feladatok megvalósítása.
* Az elnökségi, ágazati és az eseti bizottságok üléseinek előkészítése.
* A Társulás Tanácsa elé kerülő előterjesztések elkészítése.
* A Társulás Tanácsa és szervei ügyviteli feladatainak ellátása.
* A Társulás Tanácsa üléseiről a jegyzőkönyvek elkészítése.
* A meghozott határozatok nyilvántartása, a határozattal érintettek értesítése, tájékoztatása.
* A tagönkormányzatok munka- és tűzvédelmi feladatainak ellátása.
* A térség kommunikációs és informatikai feladatainak ellátása.
* A Társulási Megállapodásban és jogszabályban előírt területfejlesztési feladatainak ellátása keretében:
* vizsgálja és értékeli a térség társadalmi, gazdasági és környezeti helyzetét, adottságait;
* kidolgozza és elfogadja a térség területfejlesztési koncepcióját, illetve ennek figyelembevételével készített területfejlesztési programját, ellenőrzi azok megvalósítását;
* pénzügyi tervet készít a területfejlesztési programok megvalósítása érdekében;
* a térségi területfejlesztési program figyelembevételével előzetesen véleményt nyilvánít a meghirdetett központi és regionális pályázatokra az illetékességi területéről benyújtott támogatási kérelmekkel kapcsolatban, feltéve, ha ez a jogkör a pályázati felhívásban is szerepel;
* megállapodást köthet a helyi önkormányzatokkal, az önkormányzati társulásokkal, a megyei területfejlesztési tanáccsal és a regionális fejlesztési tanáccsal a saját térségi fejlesztési programjai finanszírozására és megvalósítására;
* véleményt nyilvánít a megyei, illetve regionális fejlesztési koncepcióról, programokról, különösen azoknak a térség területét érintő intézkedéseit illetően;
* közreműködik a térségben kialakult társadalmi, gazdasági és foglalkoztatási válsághelyzetek kezelésében;
* forrásokat gyűjthet a tanács működtetéséhez és a fejlesztési programok megvalósításához;
* képviseli a térséget területfejlesztési ügyekben;
* koordinálja a térségben működő társulások és már – a területfejlesztésben érdekelt – szervezetek együttműködését, együttműködik az állami és civil szervezetekkel;
* pályázatot nyújthat be a térség fejlesztéséhez kapcsolódó források igényléséhez;
* megállapítja költségvetését, gondoskodik annak végrehajtásáról, valamint figyelemmel kíséri és elősegíti a fejlesztési források hatékony, a települések szoros együttműködését erősítő felhasználását;
* véleményt nyilvánít a térségi megbízott kiválasztásával szemben.

3.) Komló Város Önkormányzat feladata:

A tagönkormányzatok belső ellenőri feladatainak ellátása.

**X.**

**A TÁRSULÁS PÉNZÜGYI ALAPJA, VAGYONA**

1. A Társulás tagjai a Társulás feladatai megvalósítása érdekében pénzügyi hozzájárulást biztosítanak átadott pénzeszköz formájában, amely a Társulás vagyonát képezik.
2. A Társulás önállóan gazdálkodó, önálló jogi személy. Gazdálkodásával és beszámolásával kapcsolatos adminisztratív feladatokat – külön megállapodásban foglaltak alapján – a Komló Város Önkormányzat Gazdasági Ellátó Szervezet látja el. A Társulás gazdálkodásának és beszámolásának ellenőrzését a Pénzügyi Bizottság látja el.
3. A Társulás vagyona a tagdíjakból, az átadott pénzeszközből, és egyéb szervezetek támogatásából képződik. A vagyon szaporulata a Társulást illeti meg. A Társulás intézményeinek megszűnése esetén a Komlói székhely és telephelyek vagyona Komló Város Önkormányzatát, a Szászvári mikro-körzet vagyona Szászvár Nagyközség Önkormányzatát, míg az Egyházaskozári mikro-körzet vagyona Egyházaskozár Község Önkormányzatát illeti meg.
4. A Társulás bevételei elősegíti:

* az önkormányzatok közszolgáltatásainak biztosítását,
* egyes gazdasági, fejlesztési műveletek finanszírozását,
* a települések összehangolt fejlesztéséhez és működéséhez az anyagi eszközök hatékonyabb felhasználását.

1. A tagdíjat és a tagdíjon kívüli egyéb pénzügyi fedezet mértékét – lakosságarányosan, folyó évi költségvetése tervezésében szereplő népesség szám után - a tagok évente állapítják meg, mely összeget tárgyév január és február havi hozzájárulásukat egy összegben február utolsó napjáig, március hónaptól havonta előre kötelesek megfizetni a Társulás 50800142-11068051 számú bankszámlájára.
2. A tagdíjat és a tagdíjon kívüli egyéb a Társulás folyamatos működtetéséhez, valamint a Társulás által fenntartott intézmények fenntartásához szükséges pénzügyi fedezetet a Társulás tagjai lakosságszámuk arányában köteles megfizetni a Társulás és a fenntartott intézmények részére a költségvetésről szóló határozatban megjelölt összegben. Amennyiben a tagok nem bocsátják a Társulás rendelkezésére a hozzájárulást a megadott határidőn túl, kétszeri, határidővel történő fizetési felszólítást követően sem, a Társulás jogosult azonnali beszedési megbízással leemelni. (Az azonnali beszedési nyilatkozat a jelen megállapodás melléklete).

A Komló Térségi Integrált Szociális Szolgáltató Központ számlaszáma: 50800142-11089665.

A Komló Térségi Családsegítő-és Gyermekjóléti Szolgálat számlaszáma: 50800142-11089658.

A Társulás tagjainak több mint fele minősített többséggel hozott határozatával a naptári év utolsó napjával a Társulásból kizárhatja a Társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget. A kizárást megelőzően a Társulás tagjainak több mint fele minősített többséggel hozott határozatával kezdeményezheti azon önkormányzatok részére nyújtott szolgáltatás megszüntetését, amely három hónapja fennálló legalább ötszázezer forint, illetve a fizetési kötelezettsége 50 %-ának megfelelő összegű lejárt tartozása van és fizetési haladékot nem kért a hátralék megfizetésére.

A fizetési haladékot a fizetési határidő lejáratát követően három munkanapon belül kérelmezhet a fizetésre kötelezett a Társulás Elnökétől. A fizetési haladék időtartamára vonatkozóan a Társulás Elnöke egyeztetést folytat a fizetési haladékot kérő tagönkormányzattal. A fizetési haladék letelte után – nem teljesítés esetén – azonnali beszedési megbízást bocsát ki a Társulás.

A Társulás azon tagönkormányzatok esetében, akik rendszeresen nem teljesítik fizetési kötelezettségüket új szolgáltatás bevezetése iránti kérelmét a Tanács elutasíthatja, vagy egyéb pénzügyi kötelezettséggel járó szolgáltatás igényléséből kizárhatja a Társulás tagjainak több mint fele minősített többséggel hozott határozatával.

1. A Társulás a vagyonát tervezett céljai megvalósításához használhatja fel.
2. A Társulás a többcélú kistérségi feladatellátás érdekében támogatással létrehozott vagyont – az aktiválást követően - ingatlanvagyon esetében tíz évig, más vagyon esetében 5 évig nem idegenítheti el, kivéve, ha az elidegenítést műszaki vagy szakmai okok teszik szükségessé és az abból származó ellenértéket a Társulás ugyanazon közszolgáltatás ellátásnak fejlesztési szükségleteire fordítja, amelyhez az elidegenítést megelőzően az értékesített vagyon kapcsolódott, vagy az adott közszolgáltatás térségi szintű ellátásának fejlesztési szükségleteire fordítja.
3. Az adott közszolgáltatás térségi szintű ellátásának megszűnése esetén, a támogatással létrehozott térség tulajdonát képező vagyon a közszolgáltatást ellátó helyi önkormányzat tulajdonába kerül.

10.) A Társulás önállóan gazdálkodó szerv, vagyonával az éves költségvetés szerint önállóan gazdálkodik, pénzügyi és gazdálkodási adminisztratív feladatait Komló Város Önkormányzat Gazdasági Ellátó Szervezet – külön megállapodásban foglaltak szerint – látja el.

11.) A Társulás éves költségvetését a Társulás Tanácsa önállóan, költségvetési határozatban állapítja meg.

12.) A Társulás az alaptevékenységi körébe tartozó szolgáltatásokat térítés ellenében is végezheti.

**XI.**

**A TÁRSULÁS MEGSZŰNÉSE**

A Társulás megszűnik, amennyiben tagjainak a száma a megállapodásban szereplő tagok felére csökken, illetve az általuk képviselt települések lakosságszáma nem éri el a térség lakosságszámának 60 %-át.

A Társulás megszűnik:

a./ a tagok közös megegyezésével

b./ a bíróság jogerős döntése alapján

1. A Társulás megszűnése esetén a tagok egymással a megszűnéstől számított 6 hónapon belül elszámolnak. A megszűnéskor meglévő vagyont a Társulás Tanácsa értékesíteni köteles. A fennmaradó vagyont a tagok egymás közt megosztják a megszűnés évét megelőző 5 évben általuk befizetett hozzájárulás arányában.
2. Amennyiben a megszűnés időpontja és a megalakulás időpontja közt 5 év még nem telt el, a fennmaradó vagyon felosztása a tagok által a megszűnésig teljesített hozzájárulás arányában történik.
3. A Társulás megszűnése esetén a vagyoni kötelezettségek (vagyoni hátrány) tekintetében a társult tagok évi hozzájárulásuk arányában állnak helyt.
4. Amennyiben az adott feladat többcélú kistérségi társulásban történő ellátása három éven belül megszűnik (a támogatási megállapodás aláírását követően) – kivéve, ha a feladat jogszabály által kerül megszüntetésre – úgy az adott feladatra jóváhagyott támogatást kamattal növelten kell visszafizetni a központi költségvetésbe.
5. A számlát kezelő önkormányzat a támogatás felhasználásáról – a mindenkori zárszámadás keretében, a támogatás felhasználásáról kötött megállapodás szerint – köteles elszámolni.

**XII.**

**VEGYES RENDELKEZÉSEK**

1. A Társulás működésének ellenőrzését Komló Város Önkormányzat belső ellenőrzési egysége látja el.
2. A Társulás működése során felmerülő esetleges vitás kérdéseket a felek kötelesek egymás között – a Társulás Elnöksége előtt – tárgyalásos formában egyeztetni. Eredménytelen egyeztetést követően a tagok a bírósághoz fordulhatnak.
3. A tagok e Társulási Megállapodásban eredő vitáik esetére kikötik a Komlói Járásbíróság kizárólagos illetékességét.

4.) A Társulási Megállapodás módosításához szükséges a társulásban részt vevő önkormányzatok képviselő-testületei mindegyikének minősített többséggel hozott határozata.

5.) Komló Város Önkormányzata igényli a központi költségvetési támogatást. A támogatás beérkezését követő napon az önkormányzat átutalja a Társulás számlájára.

**Hatályba lépés: A jelen Társulási Megállapodás rendelkezései a törzskönyvi bejegyzés napján lépnek hatályba, mellyel egyidejűleg a Komlói Kistérség Többcélú Önkormányzati Társulás Társulási Megállapodása valamennyi korábbi módosítása hatályát veszti.**

**K o m l ó, 2023. szeptember 28.**

A Társulási Megállapodás mellékletei

1. számú melléklet: Társulás tagjainak neve, székhelye, képviselője
2. számú melléklet: Települések lakosságszáma
3. számú melléklet: Társulás Intézményei
4. számú melléklet: Azonnali beszedési nyilatkozat

**1. sz. melléklet**

**KOMLÓI KISTÉRSÉG TÖBBCÉLÚ ÖNKORMÁNYZATI**

**TÁRSULÁS TAGÖNKORMÁNYZATAI KÉPVISELŐI**

|  |  |  |  |
| --- | --- | --- | --- |
| 1. | BIKAL KÖZSÉGI  ÖNKORMÁNYZAT | 7346 BIKAL, | KŐMŰVES JÓZSEF |
| ZRÍNYI U. 2. | POLGÁRMESTER |
| 2. | BODOLYABÉR KÖZSÉG ÖNKORMÁNYZAT | 7394 BODOLYABÉR, | PATAKI SÁNDORNÉ |
| PETŐFI U. 21. | POLGÁRMESTER |
| 3. | EGYHÁZASKOZÁR KÖZSÉG | 7347 EGYHÁZASKOZÁR, | WEISZ KORNÉLIA |
| ÖNKORMÁNYZAT | FŐ TÉR 1. | POLGÁRMESTER |
| 4. | HEGYHÁTMARÓC KÖZSÉG | 7348 HEGYHÁTMARÓC, | HALMOS CSABA |
| ÖNKORMÁNYZATA | HUNYADI U.71. | POLGÁRMESTER |
| 5. | HOSSZÚHETÉNY KÖZSÉGI | 7694 HOSSZÚHETÉNY, | DR. CSÖRNYEI LÁSZLÓ |
| ÖNKORMÁNYZAT | FŐ ÚT 166. | POLGÁRMESTER |
| 6. | KÁRÁSZ KÖZSÉGI | 7333 KÁRÁSZ, | LÉP PÉTER |
| ÖNKORMÁNYZAT | PETŐFI U. 36. | POLGÁRMESTER |
| 7. | KÖBLÉNY KÖZSÉGI | 7334 KÖBLÉNY, | KISS GYULA |
| ÖNKORMÁNYZAT | KOSSUTH TÉR 1. | POLGÁRMESTER |
| 8. | LIGET KÖZSÉGI | 7331 LIGET, | VARGÁNÉ SZABÓ GABRIELLA |
| ÖNKORMÁNYZAT | JÓZSEF A. U. 9. | POLGÁRMESTER |
| 9. | MAGYAREGREGY | 7332 MAGYAREGREGY, | FÜLÖPNÉ RÁKOSA ILDIKÓ |
| KÖZSÉG ÖNKORMÁNYZAT | KOSSUTH U. 73. | POLGÁRMESTER |
| 10. | MAGYARHERTELEND | 7394 MAGYARHERTELEND, | SZELEDI KATALIN |
| KÖZSÉG ÖNKORMÁNYZAT | KOSSUTH U. 46. | POLGÁRMESTER |
| 11. | MAGYARSZÉK | 7396 MAGYARSZÉK, | KÁRPÁTI JENŐ |
| KÖZSÉGI ÖNKORMÁNYZAT | KOSSUTH U. 51. | POLGÁRMESTER |
| 12. | MÁNFA | 7304 MÁNFA, | TAKÁCS ZSOLT |
| KÖZSÉG ÖNKORMÁNYZATA | FÁBIÁN B. U. 58. | POLGÁRMESTER |
| 13. | MÁZA | 7351 MÁZA, | PECZE GÁBOR |
| KÖZSÉG ÖNKORMÁNYZATA | KOSSUTH U. 24. | POLGÁRMESTER |
| 14. | MECSEKPÖLÖSKE | 7305 MECSEKPÖLÖSKE, | NAGY TIBOR |
| KÖZSÉGI ÖNKORMÁNYZAT | SZABADSÁG U. 21. | POLGÁRMESTER |
| 15. | OROSZLÓ KÖZSÉG | 7370 OROSZLÓ, | MOLNÁR GÁBOR |
| ÖNKORMÁNYZATA | PETŐFI U. 29. | POLGÁRMESTER |
| 16. | SZALATNAK | 7334 SZALATNAK, | RADICS NORBERT |
| KÖZSÉGI ÖNKORMÁNYZAT | BÉKE U. 3. | POLGÁRMESTER |
| 17. | SZÁSZVÁR | 7349 SZÁSZVÁR, | VIDÁK KRISZTINA |
| NAGYKÖZSÉG ÖNKORMÁNYZAT | MÁJUS 1. TÉR 1. | POLGÁRMESTER |
| 18. | SZÁRÁSZ KÖZSÉG | 7188 SZÁRÁSZ, | SIMON PÉTER |
| ÖNKORMÁNYZAT | PETŐFI U.20. | POLGÁRMESTER |
| 19. | TÓFŰ | 7348 TÓFŰ, | WALKE ZSOLTNÉ |
| KÖZSÉG ÖNKORMÁNYZAT | KOSSUTH U. 18. | POLGÁRMESTER |
| 20. | VÉKÉNY | 7333 VÉKÉNY, | ENDRŐDI TIBOR |
| KÖZSÉGI ÖNKORMÁNYZAT | FŐ U. 51. | POLGÁRMESTER |
| 21. | KOMLÓ | 7300 KOMLÓ, | POLICS JÓZSEF |
| VÁROS ÖNKORMÁNYZAT | VÁROSHÁZ TÉR 3. | POLGÁRMESTER |

**2. sz. melléklet**

**LAKOSSÁG SZÁMA TELEPÜLÉSENKÉNT**

|  |  |  |
| --- | --- | --- |
| **Sorszám** | **Település neve** | **2023** |
| 1. | Komló | **23711** |
| 2. | Mánfa | **833** |
| 3. | Kárász | **324** |
| 4. | Szalatnak | **318** |
| 5. | Vékény | **151** |
| 6. | Szászvár | **2381** |
| 7. | Hegyhátmaróc | **150** |
| 8. | Egyházaskozár | **746** |
| 9. | Szárász | **54** |
| 10. | Tófű | **120** |
| 11. | Bikal | **680** |
| 12. | Máza | **1226** |
| 13. | Köblény | **227** |
| 14. | Bodolyabér | **242** |
| 15. | Hosszúhetény | **3551** |
| 16. | Liget | **394** |
| 17. | Magyaregregy | **747** |
| 18. | Magyarhertelend | **642** |
| 19. | Magyarszék | **1072** |
| 20. | Mecsekpölöske | **409** |
| 21. | Oroszló | **319** |
|  | **Összesen** | **38297** |

**3. sz. melléklet**

**A TÁRSULÁS INTÉZMÉNYEI**

**1.) Komló Térségi Családsegítő és Gyermekjóléti Szolgálat**

**Székhelye:** 7300 Komló, Kossuth L. u. 103.

**Telephelye:** 7349 Szászvár, Bányász tér 1.

**2.) Komló Térségi Integrált Szociális Szolgáltató Központ**

**Székhelye:** 7300 Komló, Kossuth L. u. 103.

**Telephelyei:** 7300 Komló, Vörösmarty u. 3/A.

7300 Komló, Pécsi út 42. (külső férőhely)

7300 Komló, Kazinczy u. 2-4.

7347 Egyházaskozár, Fő tér 9.

**3.) Komlói Kistérség Többcélú Önkormányzati Társulás**

**Szilvási Bölcsőde**

**Székhely:** 7300 Komló, Függetlenség u. 28.

**4. sz. melléklet**

**F E L H A T A L M A Z Ó L E V É L**

Alulírott,…………………………………………………………számlatulajdonos bejelentem Önöknek, hogy az ……………………………………………………………………………….-nél vezetett bankszámlám terhére a Komlói Kistérség Többcélú Önkormányzati Társulással kötött megállapodás alapján – a be nem fizetett tagdíj és működési hozzájárulás jogcímén – jogosult azonnali beszedési megbízást benyújtani a mindenkori banki alapkamattal növelt tőketartozás érvényesítésére.

**Bankszámlaszám:**

**Jogosult megnevezése:** Komlói Kistérség Többcélú Önkormányzati Társulás Komló, Városház tér 3.

**Jogosult bankszámlaszáma**: Dél-takarék Szövetkezet Komlói Fiókja

50800142-11068051

**Ezen felhatalmazás visszavonásig**

K o m l ó, 20.... ……………………….

…………………………………. ………………………………………

Számlavezető pénzintézet Számlatulajdonos

**Záradék:** A Társulási Megállapodást a tagönkormányzatok képviselő-testületei jóváhagyták.

|  |  |  |
| --- | --- | --- |
| Önkormányzat  megnevezése | Jóváhagyó határozat száma | Képviselő  aláírása |
| **Bikal Község** |  |  |
| **Bodolyabér Község** |  |  |
| **Egyházaskozár Község** |  |  |
| **Hegyhátmaróc Község** |  |  |
| **Hosszúhetény Község** |  |  |
| **Kárász Község** |  |  |
| **Köblény Község** |  |  |
| **Liget Község** |  |  |
| **Magyaregregy Község** |  |  |
| **Magyarhertelend Község** |  |  |
| **Magyarszék Község** |  |  |
| **Mánfa Község** |  |  |
| **Máza Község** |  |  |
| **Mecsekpölöske Község** |  |  |
| **Oroszló Község** |  |  |
| **Szalatnak Község** |  |  |
| **Szászvár Község** |  |  |
| **Szárász Község** |  |  |
| **Tófű Község** |  |  |
| **Vékény Község** |  |  |
| **Komló Város** |  |  |

**2. sz. melléklet**

**Komlói Kistérség Többcélú Önkormányzati Társulás**

**Társulási megállapodás módosítása**

**A** **Komlói Kistérség Többcélú Önkormányzati Társulás a** **Komlói Kistérség Többcélú Önkormányzati Társulás által 2023. április 25. napján kiadott, TM-1/2023. számú társulási megállapodását – a** **30/2023. (IX.28.) számú Társulási Tanács határozatra figyelemmel –a következők szerint módosítja:**

**1. A Társulási Megállapodás II. pontjában szereplő felsoroslásból a szociális alapellátások közül a** „kiegészítő alapellátási szolgáltatások (központi orvosi ügyelet)” **törlésre kerül.**

**2. A Társulási Megállapodás III. pontjában szereplő Egészségügyi feladatokra vonatkozó alábbi szöveg törlésre kerül:**

„1.) A Társulás megfigyelő rendszert tart fenn, illetve működtet, amelynek célja a térség egészségügyi helyzetének a figyelemmel kísérése, a lakosság egészségügyi helyzetének romlása esetén felvilágosítás szervezése, tanácsadó rendszer működtetése az egészségre ártalmas rizikófaktorok csökkentése érdekében.

2.) A térségben összehangolt hétközi, illetve hétvégi orvosi ügyelet létrehozása, működtetése, az UNIMEDKER Kft.-vel kötött megállapodás alapján.

A Komló Kossuth L. u. 103. szám alatti ügyeleti központhoz tartozó települések 2016. május 1. napjától:

Komló, Hosszúhetény, Magyarszék, Liget, Mecsekpölöske, Magyarhertelend, Bodolyabér, Mánfa, Magyaregregy, Szalatnak, Köblény, Kárász, Szászvár, Vékény.

3.) A térségben egészségügyi szűrővizsgálatok szervezése.”

**3. A Társulási Megállapodás III. pontjában szereplő Egészségügyi feladatokra vonatkozó bekezdésébe az alábbi szövegrész kerül:**

„1.) Fogászati ügyeleti ellátás biztosítása a Pécsi Tudományegyetem Klinikai Központjával és a Pécs Megyei Jogú Város Önkormányzatával megkötött feladat-ellátási szerződés alapján a Társuláshoz tartozó tagönkormányzatok területén élő lakosok részére.”

**4. A Társulási Megállapodás 1. sz. mellékletének 16. sorban szereplő Szalatnak Községi Önkormányzat „**Gulácsi Erika polgármester**” szövegrész helyébe „**Radics Norbert polgármester” **szöveg kerül.**

Jelen módosító okiratot a törzskönyvi bejegyzés napjától kell alkalmazni.

Kelt: Komló, 2023. szeptember 28.

**Záradék:** A Társulási Megállapodás módosítását a tagönkormányzatok képviselő-testületei jóváhagyták.

|  |  |  |
| --- | --- | --- |
| Önkormányzat  megnevezése | Jóváhagyó határozat száma | Képviselő  aláírása |
| **Bikal Község** |  |  |
| **Bodolyabér Község** |  |  |
| **Egyházaskozár Község** |  |  |
| **Hegyhátmaróc Község** |  |  |
| **Hosszúhetény Község** |  |  |
| **Kárász Község** |  |  |
| **Köblény Község** |  |  |
| **Liget Község** |  |  |
| **Magyaregregy Község** |  |  |
| **Magyarhertelend Község** |  |  |
| **Magyarszék Község** |  |  |
| **Mánfa Község** |  |  |
| **Máza Község** |  |  |
| **Mecsekpölöske Község** |  |  |
| **Oroszló Község** |  |  |
| **Szalatnak Község** |  |  |
| **Szászvár Község** |  |  |
| **Szárász Község** |  |  |
| **Tófű Község** |  |  |
| **Vékény Község** |  |  |
| **Komló Város** |  |  |